कृष्णा (टीवी धारावाहिक)
श्री कृष्ण (जिसे कृष्ण के नाम से भी जाना जाता है) रामानंद सागर द्वारा निर्देशित एक भारतीय टेलीविजन धारावाहिक है। मूल रूप से इस श्रृंखला का दूरदर्शन पर साप्ताहिक प्रसारण किया जाता था। यह धारावाहिक कृष्ण के जीवन से सम्बंधित कहानियों पर आधारित है। यह गर्ग संहिता, पद्म पुराण, ब्रह्मवैवर्त पुराण, हरिवंश, महाभारत, भागवत पुराण, मार्कण्डेय पुराण आदि पर बना धारावाहिक है सीरियल की पटकथा एवं काव्य में बड़ौदा के महाराजा सयाजीराव विश्वविद्यालय के हिन्दी विभाग के अध्यक्ष डॉ विष्णु विराट जी ने महत्वपूर्ण भूमिका निभाई। इसे सर्वप्रथम दूरदर्शन के मेट्रो चैनल पर प्रसारित १९९३ को किया गया था जो १९९६ तक चला, २२१ एपिसोड का यह धारावाहिक बाद में दूरदर्शन के डीडी नेशनल पर प्रसारित हुआ। रामायण (टीवी धारावाहिक) व महाभारत (टीवी धारावाहिक) के बाद इसने टी आर पी के मामले में दोनों धारावाहिकों को पीछे छोड़ दिया था,इसका पुनः जनता की मांग पर प्रसारण कोरोना महामारी २०२० में लॉकडाउन के दौरान रामायण श्रृंखला समाप्त होने के बाद ०३ मई से डीडी नेशनल पर १६ दिसम्बर तक किया गया, यह धारावाहिक बना तो हिंदी में था किंतु तमिल ,तेलुगु आदि भाषाओं में डब भी किया जा चुका है। TRP के मामले में २१ वें हफ्ते तक यह सीरियल नम्बर १ पर कायम रहा।